ടോക്യോ ഒളിമ്ബിക്സ്: വനിതകളുടെ 200 മീറ്ററിലും സ്വര്ണം എലൈന് തോംസണ് ഡബിള് ടോക്യോ ഒളിമ്ബിക്സ് വനിതകളുടെ 200 മീറ്റര് ഓട്ടത്തില് ജമൈക്കയുടെ എലൈന് തോംസണ് സ്വര്ണം. 100 മീറ്റര് ഓട്ടത്തിലും സ്വര്ണമെഡല് സ്വന്തമാക്കിയ താരം ഇതോടെ ഒളിമ്ബിക്സ് ഡബിളും സ്വന്തമാക്കി. 21.53 സെക്കന്ഡിലാണ് എലൈന് രണ്ടാം സ്വര്ണത്തിലേക്ക് ഓടിക്കയറിയത്. 21.81 സെക്കന്ഡില് ഫിനിഷ് ചെയ്ത നമീബിയയുടെ ക്രിസ്റ്റീന് എംബോമയ്ക്ക് വെള്ളിമെഡല് ലഭിച്ചു. 21.87 സെക്കന്ഡില് ഫിനിഷ് ലൈന് കടന്ന അമേരിക്കന് താരം ഗബ്രിയേല് തോമസിനാണ് വെങ്കലം. elaine thompson gold olympics 200 മീറ്റര് ചരിത്രത്തിലെ ഏറ്റവും മികച്ച രണ്ടാമത്തെ സമയമാണ് ടോക്യോയില് എലൈന് തോംസണ് കുറിച്ചത്. 2016 റിയോ ഒളിമ്ബിക്സിലും എലൈന് തോംസണ് 100, 200 മീറ്റര് ഓട്ടത്തില് സ്വര്ണം നേടിയിരുന്നു. ഡബിള് നേട്ടത്തോടെ തുടര്ച്ചയായ രണ്ട് ഒളിമ്ബിക്സുകളില് സ്പ്രിന്്റ് ഡബിള് തികയ്ക്കുന്ന ആദ്യ വനിതാ താരമെന്ന റെക്കോര്ഡും ജമൈക്കന് താരം സ്വന്തം പേരില് കുറിച്ചു. Read Also: ടോക്യോ ഒളിമ്ബിക്സ്: പുരുഷ ഹോക്കിയില് മൂന്നാം സ്ഥാനത്തിനായി ഇന്ത്യ ജര്മ്മനിക്കെതിരെ ഏറ്റുമുട്ടും അതേസമയം, പുരുഷ ഹോക്കിയില് മൂന്നാം സ്ഥാനത്തിനായി ഇന്ത്യ ജര്മ്മനിക്കെതിരെ ഏറ്റുമുട്ടും. ഓസ്ട്രേലിയക്കെതിരെ നടന്ന സെമിഫൈനലില് 31 എന്ന സ്കോറിനാണ് ജര്മ്മനി പരാജയപ്പെട്ടത്. കരുത്തരായ ഓസ്ട്രേലിയക്കെതിരെ ജര്മ്മനി പൊരുതിയാണ് കീഴടങ്ങിയത്. ഇതോടെ ഫൈനലില് ബെല്ജിയംഓസ്ട്രേലിയ ടീമുകള് ഏറ്റുമുട്ടും. ഓഗസ്റ്റ് അഞ്ചിനാണ് ഇന്ത്യയും ജര്മ്മനിയും തമ്മില് മൂന്നാം സ്ഥാനത്തിനായി ഏറ്റുമുട്ടുക. 4 തവണ ഒളിമ്ബിക്സ് സ്വര്ണമെഡല് സ്വന്തമാക്കിയിട്ടുള്ള ടീമാണ് ജര്മ്മനി. ബെല്ജിയത്തിനെതിരെ നടന്ന സെമിഫൈനലില് 52 എന്ന സ്കോറിനാണ് ഇന്ത്യ പരാജയപ്പെട്ടത്. ആവേശകരമായ മത്സരത്തില് ആദ്യം പിന്നില് നിന്ന ഇന്ത്യ ശക്തമായ തിരിച്ചുവരവ് നടത്തിയിരുന്നു. ഹര്മന്പ്രീത് സിംഗും മന്ദീപ് സിംഗുമാണ് ഇന്ത്യയ്ക്ക് വേണ്ടി ഗോളുകള് നേടിയത്. എന്നാല് ബെല്ജിയത്തിന്റെ അലക്സാണ്ടര് ഹെന്ഡ്രിക്ക് ഗോള് അടിച്ച് ടീമിനെ സമനിലയില് എത്തിച്ചു. പിന്നീട് വീണ്ടും കളി അവസാന ക്വാര്ട്ടറിലേക്ക് കടന്നപ്പോള് അലക്സാണ്ടര് ഹെന്ഡ്രിക്ക് തന്നെ വീണ്ടും മൂന്ന് ഗോള് അടിച്ച് ബെല്ജിയത്തിന്റെ സ്കോര് നാല് ഗോളുകളിലേക്ക് ഉയര്ത്തി ഇന്ത്യയെ പിന്തള്ളി. നാലാം കോള് ബെല്ജിയമടിച്ചത് പെനല്റ്റി കോര്ണറിലൂടെയാണ്.